Grobiņas draudzes novads

Grobiņas draudzes novads () bija administratīva vienība Kurzemes hercogistē, pēc 1818. gada Kurzemes guberņas Aizputes virspilskunga iecirknī, vēlāk Grobiņas apriņķī.

 Vēsture 
Pēc Livonijas konfederācijas sabrukuma Grobiņas fogteja ilgu laiku atradās Prūsijas hercogistes pārvaldījumā (1560-1650). 1650. gadā to ieguva hercogs Jēkabs, bet Otrā Ziemeļu kara laikā to 1659.-1660. gadā okupēja Zviedrija. Grobiņas prāvesta iecirkņa galvenā baznīca bija Grobiņas luterāņu baznīca.

Pēc 1819. gada administratīvās reformas bijušās Kurzemes un Zemgales hercogistes Grobiņas pilskunga tiesu apvienoja ar Piltenes apgabala dienvidu daļu un izveidoja Aizputes virspilskunga tiesu. Grobiņā atradās pilskunga tiesa un evaņģeliski luteriskās baznīcas prāvesta iecirknis. 1864. gadā Aizputes virspilskunga tiesu likvidēja, sadalot to Aizputes un Grobiņas apriņķos.

Mūsdienās Grobiņas draudzes novada teritorija pamatā iekļauta Dienvidkurzemes novadā, kā arī Palangas teritorijā Lietuvā.

 Mācītājmuižas 
 Grobiņas mācītājmuiža un luterāņu baznīca ar filiāli Saraiķos
 Nīcas mācītājmuiža un baznīca ar filiāli Bārtā
 Rucavas mācītājmuiža un baznīca ar filiāli Sventājā

 Muižas Grobiņas draudzes novadā (1841) 
 Kroņa muižas 
 Amt-Grobin — Grobiņas muiža ar Battenhof (Bates pusmuižu)
 Matern — Māteres muiža
 Talßen — Tāšu muiža
 Libaus Licenthof — Lecentes muiža jeb Perkuhnen (Pērkones muiža)
 Nieder-Bartau — Nīcas muiža ar Peterhof (Pētera pusmuižu), Otanken, Sirten, Ausingen un Schibbingen pusmuižām
 Ober-Bartau — Bārtas muiža 
 Kakischken — Kaķišķu muiža
 Meirischken — Meirišķu muiža
 Ruzzau — Rucavas muiža un Heiligen-Aa  — Sventājas muiža
 Papenhof — Papes muiža
 Budendikshof  — Budendišķu muiža
 Mescheneeken — Mežnieku muiža Privātās muižas  
 Gaweesen — Gaviezes muiža
 Illien — Iļģu muiža (Dēnava) un Sarreiken — Saraiķu muiža ar Karlsberg (Kārļu), Birzmuižu (Birshof), Grisuppen (Grīzupes pusmuižu)
 Telßen — Tāšu muiža ar Klein-Telßen, Reegen un Roloff (Rolavas pusmuižu)
 Kapsehden — Kapsēdes muiža
 Medsen — Medzes muiža ar Klein-Medsen pusmuižu
 Polangen — Palangas muiža ar miestu, kurā bija katoļu baznīca, ķeizariskā muitnīca un pasta kantoris  Mežniecības 
 Grobiņas mežniecība
 Nīcas mežniecība
 Rucavas mežniecība

 Atsauces 

Kategorija:Dienvidkurzemes novads
Kategorija:Kurzemes guberņa
Kategorija:Grobiņas apriņķis